钦定古今图书集成/明伦汇编/官常典/第544卷 > 《送张说巡边》元·宗
## 钦定古今图书集成/明伦汇编/官常典/第544卷 > 《送张说巡边》元·宗

端拱复垂裳，长怀御远方。股肱申教义，戈剑靖要荒。
命将绥边服，雄图出庙堂。三台入武帐，八座起文昌。
宝胄匡韩主，华宗辅汉王。茂先惭博物，平子谢文章。
尽节恢时佐，输诚御寇场。三军临朔野，驷马即戎行。
鼓吹威边郡，旌轩溢洛阳。“云台先著美，今日更贻芳。”